O B E C Š E M Š A

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. 2/2015**

**o miestnom poplatku za komunálne odpady a drobné stavebné odpady na území obce Šemša**

*Návrh tohto nariadenia (VZN) vyvesený na úradnej tabuli obce dňa : 27.11.2015*

*VZN schválené Obecným zastupiteľstvom v Šemši dňa: 14.12.2015*

*VZN vyvesené na úradnej tabuli obce Šemša dňa : 15.12.2015*

***VZN nadobúda účinnosť dňom: 1.1.2016***

Jozef Lukáč – starosta obce

*Obecné zastupiteľstvo obce Šemša na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov v y d á v a  pre územie obce Šemša toto*

**VŠEOBECNE ZÁVÄZNÉ NARIADENIE**

**č. 2/ 2015**

**o miestnom poplatku za komunálne odpady a drobné stavebné odpady na území obce Šemša**

**ČASŤ PRVÁ**

**ÚVODNÉ USTANOVENIA**

**§ 1**

1. Toto všeobecne záväzné nariadenie (ďalej len „nariadenie“) upravuje podmienky ukladania miestneho poplatku za komunálne odpady a drobné stavebné odpady (ďalej len „poplatok“) na území obce Šemša.

**Miestny poplatok za komunálne odpady a drobné stavebné odpady**

**§ 2**

1. Miestny poplatok za komunálne odpady a drobné stavebné odpady ( ďalej len „ poplatok “) sa platí za komunálne odpady a za drobné stavebné odpady okrem elektroodpadov, a okrem biologicky rozložiteľného kuchynského a reštauračného odpadu.
2. Podrobnosti o nakladaní s komunálnymi odpadmi a drobnými stavebnými odpadmi na území obce Šemša stanovuje obec v osobitnom všeobecne záväznom nariadení obce č. 2/2012 o nakladaní s komunálnymi odpadmi a drobnými stavebnými odpadmi na území obce Šemša.

Zber drobného stavebného odpadu sa bude vykonávať 2-krát ročne do veľkokapacitných kontajnerov pristavených v obci na jar a na jeseň. Ich pristavenie bude zverejnené týždeň vopred spôsobom v obci obvyklým.

(3) Ak zákon o miestnych daniach neustanovuje inak, poplatok platí poplatník podľa § 77 ods. 2 až 4 zákona o miestnych daniach. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.

(4) Poplatok za odpad od poplatníka v ustanovenej výške pre obec vyberá a za vybraný poplatok ručí:

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach. Poplatková povinnosť zaniká dňom, ktorým zanikne táto skutočnosť.

(6) Sadzbu poplatku za odpad určuje správca dane, v súlade s ust. § 78 ods. 1 a § 83 zákona o miestnych daniach, nasledovne:

1. vo výške **0,0330 eura** za osobu a kalendárny deň,

* pre drobný stavebný odpad sa zavádza množstvový zber

1. vo výške **0,05 eura**za kilogram drobných stavebných odpadov bez obsahu škodlivín.

(7) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 77 ods. 7 zákona o miestnych daniach aj identifikačné údaje za ostatných členov domácnosti a ak je poplatníkom osoba podľa § 77 ods. 2 písm. b) alebo písm. c) zákona o miestnych daniach názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku podľa § 82zákona o miestnych daniach, predložiť aj doklady, ktoré odôvodňujú zníženie alebo odpustenie poplatku. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy tieto nastali.

(8) Poplatok vyrubuje obec každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Vyrubenie poplatku a splatnosť určuje § 81 a § 81a zákona o miestnych daniach.

Nakoľko sa pri drobnom stavebnom odpade jedná o množstvový zber, obec poplatok nevyrubí rozhodnutím, ale je splatný do 30 dní od jeho odovzdania pracovníkom obce, na základe vážneho lístka.

(9) **Obec   podľa § 82 ods. 2 zákona o miestnych daniach odpustí** za  obdobie, za  ktoré poplatník  preukáže, že  viac ako 90  dní v zdaňovacom období nezdržiava alebo sa nezdržiaval na území obce, a to týmito podkladmi v slovenskom štátnom jazyku:

1. ak študuje mimo územia obce - potvrdením o štúdiu a aj potvrdením o ubytovaní mimo územia obce alebo prechodným pobytom v mieste, kde študuje.
2. ak sa zdržiava mimo územia mesta z dôvodu výkonu zamestnania - potvrdením od zamestnávateľa (agentúry zamestnávania) o zamestnaní v danom zdaňovacom období s miestom výkonu práce poplatníka mimo územia obce a potvrdením o ubytovaní alebo dokladom o prechodnom pobyte mimo územia obce
3. ak ide o podnikateľa - potvrdením o prechodnom pobyte mimo územia obce,
4. ak ide o fyzickú osobu, ktorá je vo vyšetrovacej väzbe alebo vo výkone trestu odňatia slobody - potvrdením o vyšetrovacej väzbe alebo o výkone trestu odňatia slobody a jeho dobe trvania,
5. ak ide o osobu umiestnenú v zariadení sociálnych služieb - potvrdením o umiestnení v zariadení sociálnych služieb a dobe jeho trvania,
6. ak ide o osobu umiestnenú v   reedukačnom zariadení alebo detskom domove - potvrdením o umiestení v reedukačnom zariadení alebo detskom domove a dobe jeho trvania,
7. ak ide o osobu umiestnenú v liečebni - potvrdením o umiestnení v liečebni a o dobe jej trvania.
8. z iného  dôvodu prechodného pobytu v inej obci - potvrdením o prechodnom pobyte mimo územia obce
9. ak ide o fyzickú osobu, ktorá sa zdržiava alebo zdržiavala v zahraničí

* potvrdením o návšteve školy alebo pracovným povolením alebo
* povolením k pobytu alebo vízom alebo
* potvrdením od zamestnávateľa, prípadne agentúry, ktorá sprostredkovala prácu v zahraničí súčasne s dokladom príslušnej organizácie o pobyte v zahraničí alebo potvrdením o úhrade dane z príjmu v zahraničí alebo
* potvrdením spoločenstva bytového domu (príp. OSBD alebo domového dôverníka) v mieste trvalého pobytu poplatníka o tom, že sa poplatník zdržiava v zahraničí a o dobe jeho pobytu v zahraničí alebo ak má poplatník trvalý pobyt v rodinnom dome, výnimočne čestným prehlásením o tom, že sa poplatník zdržiava v zahraničí a o dobe jeho pobytu v zahraničí podpísaným dvoma susedmi identifikovanými menom, priezviskom, dátumom narodenia a presnou adresou trvalého pobytu.

j.) **Obec v zmysle § 82 ods. 3 zákona o miestnych daniach** na základe žiadosti poplatníka môže poplatok za drobný stavebný odpad odpustiť. Žiadosť je prílohou č. 1 tohto VZN.

(10) Obec podľa § 82 ods. 1 zákona o miestnych daniach vráti poplatok , jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku, jeho pomernej časti, ktoré obec ustanovuje takto:

Spolu s oznámením zániku povinnosti platiť poplatok podaným v zmysle § 80 ods. 2 zákona o miestnych daniach predloží

**a) v prípade, že fyzická osoba mala povinnosť platiť poplatok z dôvodu** , že mala v obci trvalý pobyt alebo prechodný pobyt: dokladom o úmrtí, dokladom o zániku trvalého alebo prechodného pobytu spolu s preukázaním zániku vlastníctva alebo práva užívať nehnuteľnosť na území obce napr. listom vlastníctva alebo dohodou o ukončení nájmu alebo výpoveďou z nájmu.

b) **v prípade, že fyzická osoba mala povinnosť platiť poplatok z dôvodu** , že bola na území obce oprávnená užívať alebo užívala byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"): dokladom o úmrtí, dokladom o zániku práva užívať nehnuteľnosť na území obce napr. listom vlastníctva alebo dohodou o ukončení nájmu alebo výpoveďou z nájmu.

c) **v prípade, že** právnická osoba, **mala povinnosť platiť poplatok z dôvodu** , že bola oprávnená užívať alebo užívala nehnuteľnosť nachádzajúcu sa na území obce na iný účel ako na podnikanie: dokladom o zániku právnickej osoby, dokladom o zániku práva užívať nehnuteľnosť napr. listom vlastníctva alebo dohodou o ukončení nájmu alebo výpoveďou z nájmu.

d) **v prípade, že** podnikateľ, **mal povinnosť platiť poplatok z dôvodu**, že bol oprávnený užívať alebo užíval nehnuteľnosť nachádzajúcu sa na území obce na účel podnikania: dokladom o zániku podnikateľa, dokladom o zániku práva užívať nehnuteľnosť napr. listom vlastníctva alebo dohodou o ukončení nájmu alebo výpoveďou z nájmu

**ČASŤ DRUHÁ**

**Spoločné a záverečné ustanovenia**

**Spoločné ustanovenia**

**§3**

1. Správu miestneho poplatku vykonáva obec prostredníctvom starostu obce a poverených zamestnancov obce.
2. Postavenie povereného zamestnanca obce - správcu miestneho poplatku nemá hlavný kontrolór obce .

(3) Pri miestnom poplatku za komunálny odpad a drobný stavený odpad sa určia alebo môžu zmeniť sadzby poplatku, podmienky na vrátenie poplatku alebo jeho pomernej časti a podklady, ktoré má poplatník preukázať pri vrátení poplatku alebo jeho pomernej časti alebo pri znížení alebo odpustení poplatku, len k 1. januáru zdaňovacieho obdobia.

**Záverečné ustanovenia**

**§ 4**

(1) Pokiaľ toto všeobecne záväzne nariadenie neobsahuje osobitnú právnu úpravu poplatkov a konania, platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

(2) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Šemša č. 2/2014 zo dňa 15.12.2014 o  miestnych daniach a o miestnom poplatku za komunálne odpady a drobné stavebné odpady na území obce Šemša.

(3) Zmeny a doplnky tohto všeobecne záväzného nariadenia schvaľuje Obecné zastupiteľstvo v Šemši.

(4) Toto všeobecne záväzné nariadenie nadobúda účinnosť dňom 1. 1. 2016.

V Šemši dňa 14.12.2015 Jozef Lukáč

starosta obce

Príloha č. 1 VZN č. 2/2015  o miestnom poplatku za komunálne odpady a drobné stavebné odpady na území obce Šemša

**OBEC ŠEMŠA**

**Šemša 116**

**044 21 Šemša**

**Žiadosť o odpustenie poplatku za DSO**

Žiadateľ: Meno a priezvisko: ..................................................................................................................................

Trvalý pobyt: ......................................................................................................................................

Dátum narodenia: ............................................................

Žiadam o odpustenie poplatku za drobný stavebný odpad\* vyprodukovaný na území obce fyzickou osobou v zmysle § 82 odsek 3 zákona 582/2014 o miestnych daniach a miestnom poplatku za KO a DSO, ako aj v zmysle VZN obce č.2/2015 o  o miestnom poplatku za komunálne odpady a drobné stavebné odpady na území obce Šemša

Obdobie odpustenia poplatku: ................................................................................................................................................

Množstvo drobného stavebného odpadu: ................................................................................................................................

V .................................. dňa .................................

........................................................

Podpis žiadateľa

\* Za drobný stavebný odpad sa v zmysle zákona 79/2015 Z.z. o odpadoch §80 ods. 5 považuje odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.